एक-एक पैसे के लिए मोहताज सुरेश मांझी ने अस्पताल परिसर में लोगों से एक-एक रुपये चंदा मांगकर कुछ रुपये जमा किए और बेटे के लिए कफन खरीदा। इस स्थिति से अस्पताल के कर्मी भी वाकिफ थे। लेकिन, पोस्टमार्टम कक्ष से शव निकालने के नाम पर उससे 300 रुपये वसूल लिए गए। ये रुपये चंदा से एकत्र किए गए थे। हालांकि, शव गांव तक पहुंचाने के लिए अस्पताल प्रबंधक संजय कुमार साह ने निश्शुल्क एंबुलेंस सुविधा उपलब्ध कराई।